laion/Wikipedia-Exotic huggingface dataset:
עמית למרוץ

עמית למרוץ (באנגלית: Running mate) הוא אדם שרץ יחד עם אדם אחר בכרטיס משותף במהלך בחירות. המונח משמש לרוב בהתייחסות לאדם בעמדה הכפופה (כמו מועמד לסגן הנשיא הרץ עם מועמד לנשיאות) אך ניתן להשתמש בו גם באופן נכון כאשר מתייחסים לשני המועמדים, כמו באמירה שג'ו ביידן וקמלה האריס, ואוהורו קניאטה וויליאם רוטו, היו עמיתי ריצה ביחס לבחירות לנשיאות שנערכו בארצות הברית ב-2020 ובקניה ב-2013 בהתאמה. עמיתי ריצה עשויים להיבחר לפי מנהג או לפי חוק וליצור איזון בנציגות מבחינה גאוגרפית, אידאולוגית או אישית. דוגמאות למנהג כזה עבור כל אחד מהקריטריונים הן, מבחינה גאוגרפית, בבחירות הכלליות בניגריה, שבהן מועמד לנשיאות מהדרום הנוצרי בעיקר מצוות בדרך כלל עם מועמד לסגן הנשיא מהצפון המוסלמי בעיקר, ולהפך; מבחינה אידאולוגית, הבחירות הכלליות בברזיל ב-2010 וב-2014, שבהן דילמה רוסף ממפלגת הפועלים השמאלית רצה לצד מישל טמר ממפלגת התנועה הדמוקרטית הברזילאית המרכז-ימנית; ומבחינה אישית, הבחירות לנשיאות בבולגריה ב-2016, שבהן שני המועמדים שהגיעו לסיבוב השני, רומן ראדב וצצקה צצ'בה (אנ'), היו עם עמיתי ריצה מהמין הנגדי. המטרה היא לאזן את הכרטיס (אנ'), והתוצאות יכולות לנוע מעזרה לזוג המועמדים למשוך בסיס רחב יותר של מצביעים ועד להרתעת מצביעים שהיו בתחילה נוטים להצביע למועמד הראשי, אך עשויים להיות מוסחים מבחירת עמית הריצה. המונח משמש בדרך כלל במדינות שבהן משרדי הנשיא וסגן הנשיא נבחרים ישירות על אותו כרטיס בהתייחס למועמד לסגן הנשיא. עם זאת, ישנן מדינות, כמו הפיליפינים או קפריסין שבהן הנשיא וסגן הנשיא נבחרים על כרטיסים נפרדים, ולעיתים קרובות הם נבחרים ממפלגות פוליטיות שונות – למעשה, מאז שהוחזר תפקיד סגן הנשיא בפיליפינים בשנת 1987, רק פעמיים נבחרו הנשיא וסגן הנשיא מאותו כרטיס, ב-2004 וב-2022. בנוסף, ישנן מדינות אחרות, כמו בוטסואנה וונצואלה, שבהן סגן הנשיא ממונה חוקית על ידי הנשיא בכל המקרים (שלא כמו, למשל, בארצות הברית, שבה הנשיא ממנה סגן נשיא רק במקרה של משרה פנויה, או בטייוואן, שבה הנשיא ממנה מועמדים לתפקיד סגן הנשיא במקרה של משרה פנויה והמועצה המחוקקת בוחרת אחד מהם למלא את המשרה). במקרים של בחירות נפרדות וגם מינויים, הנשיא וסגן הנשיא אינם נחשבים לעמיתים למרוץ מכיוון שהם אינם נבחרים באותו כרטיס. בארצות הברית, המתכונת של התמודדות משותפת של שני מועמדים בפתק אחד החלה במהלך מלחמת האזרחים האמריקנית, אז התמודדו יחדיו אברהם לינקולן ואנדרו ג'ונסון לנשיא ארצות הברית ולסגן נשיא ארצות הברית בהתאמה. Running mate Definition & Meaning | Britannica Dictionary, www.britannica.com (באנגלית אמריקאית) ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
בנים על פני פרחים

בנים על פני פרחים (בקוריאנית: 꽃보다 남자) היא סדרת טלוויזיה דרום קוריאנית בכיכובו של לי מין-הו, קו הי-סן, קים היון-ג'ונג, קים ג'ון וקים סו-יון. הסדרה שודרה ברשת KBS2 מ-5 בינואר עד 31 במרץ 2009 בימי שני ושלישי בשעה 21:50 וכללה 25 פרקים. הסדרה זכתה להצלחה רבה ברחבי העולם, והפכה את כוכביה למפורסמים. הסדרה מבוססת על מאנגת שוג'ו יפנית באותו שם שנכתבה על ידי יוקו קאמיו. הסדרה היא העיבוד הטלוויזיוני החמישי למאנגה זו. העלילה היא סיפור סינדרלה קלאסי על נערה ענייה אך חכמה הלומדת בבית ספר השייך למעמד הגבוה שמושכת את עיניהם של ארבעה נערים, בנים למשפחות עשירות מאד. גאום ג'אן די (קו הי-סן) לומדת בשינווה, בית ספר יוקרתי, אליו היא התקבלה בזכות מלגה. לדעתה, בני כיתתה הם רדודים ובלתי נסבלים, במיוחד חבורת F4 הידועה לשמצה: גו ג'ון-פיו (לי מין-הו), יון ג'י-הו (קים היון-ג'ונג), סו יי ג'ונג (קים בום), וסונג וו בין (קים ג'ון), מלכי בית הספר הבלתי מעורערים שאף אחד, כולל המורים, לא מעז להתחיל איתם. איש לא מערער על מעמדם לבד מג'אן-די, שכועסת על גסותם ומבקרת בחריפות את ג'ון-פיו, מנהיג החבורה, מה שגורם לו לזעום עליה. ג'ון פיו מתאהב בג'אן-די, אבל היא מנהלת ידידות קרובה עם ג'י-הו, הרגיש והשקט. לאחר שג'י-הו טס לחו"ל כדי לחבור לחברתו הדוגמנית, ג'אן-די וג'ון-פיו הופכים להיות קרובים יותר, ואט אט מפתחים רגשות הדדיים האחד כלפי השני. אך מערכת היחסים ביניהם יוצרת בעיות. אמו של ג'ון-פיו, אשת עסקים אנוכית וחסרת רחמים, שמשמת כנשיאה של שינווה, משתדלת להפריד ביניהם ככל יכולתה. בינתיים חוזר ג'י-הו מחו"ל ומתכנן להתוודות בפני ג'אן-די על רגשותיו. מדיה וקבצים בנושא בנים על פני פרחים בוויקישיתוף אתר האינטרנט הרשמי של בנים על פני פרחים (בקוריאנית) "בנים על פני פרחים", במסד הנתונים הקולנועיים IMDb (באנגלית) "בנים על פני פרחים", באתר נטפליקס "בנים על פני פרחים", באתר Hulu סדרות (באנגלית) "בנים על פני פרחים", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אלט (פירושונים)

אלט (Alt) הוא שם משפחה שמקורו בגרמנית ומשמעותו זקן. האם התכוונתם ל... אלט – קול במוזיקה אישים: אלברכט אלט (1883-1956) - חוקר מקרא יאקוב אלט – צייר גרמני פרנץ אלט – צייר נוף אוסטרי, בנו של יאקוב אלט קרול אלט – דוגמנית ושחקנית אמריקאית רודולף פון אלט – צייר נוף אוסטרי, בנו של יאקוב אלט ALT מקש Alt
היורשים

האם התכוונתם ל... היורשים (סרט, 2011) – סרט קולנוע מ־2011. היורשים (סרט, 2015) – סרט טלוויזיה מ־2015 היורשים: עולם מרושע – סדרת טלוויזיה מ־2015 המהווה ספין אוף לסרט היורשים של דיסני. היורשים 2 – סרט טלוויזיה מ־2017 המהווה סרט המשך לסרט היורשים של דיסני. היורשים 3 – סרט טלוויזיה מ־2019 המהווה המשך לסרטי היורשים של דיסני. היורשים: החתונה המלכותית – ספיישל טלוויזיוני מ־2021 המהווה המשך לסרטי היורשים של דיסני. היורשים (סדרת טלוויזיה) – סדרת טלוויזיה דרום קוריאנית. היורשים (קומיקס) – קבוצה בדיונית של נבלי־על המופיעה בחוברות ספיידרמן מבית מארוול קומיקס. יורשים – סדרת טלוויזיה אמריקאית של HBO.
אליס קרומבז

אליס קרומבז (נולדה ב-24 ביולי 1982; בפלמית: Élise Crombez) היא דוגמנית בלגית. קרומבז נולדה בולוניה, היא התגלתה לראשונה ב-1999 והשתתפה בתחרות אופנה, היא הובילה קמפיינים של פראדה, H&M, לקוסט וארמני, היא הופיעה על השער של ווג האיטלקי, הגרמני והמקסיקני ועל השער של הרפרס בזאר האמריקאי, היא הופיעה בתצוגות האופנה של קרל לגרפלד וכריסטיאן דיור ובשנים 2006 ו-2007 כיכבה בתצוגת האופנה של ויקטוריה'ס סיקרט, היא סוקרה ידי עיתון הניו יורק טיימס על כך שמעדה ממסלול שצעדה בו. מדיה וקבצים בנושא אליס קרומבז בוויקישיתוף אתר האינטרנט הרשמי של אליס קרומבז נתונים מאתר מודלס נתונים מאתר FMD אליס קרומבז, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שמואל אבא שפירא

רבי שמואל אברהם אבא מסלאוויטא (ה'תקמ"ד – ה' באדר א' תרכ"ד), נכדו של רבי פנחס מקוריץ. היה אדמו"ר חסידי, מבעלי דפוס סלאוויטא, ישב במאסר בעקבות הלשנת שקר לשלטונות על הריגת עובד בבית הדפוס. נולד בשנת ה'תקמ"ד לרבי משה מסלאוויטא בן רבי פנחס מקוריץ ולבת רבי יצחק הדיין מפולנאה. למד אצל רבי זושא מאניפולי ורבי ברוך ממז'יבוז'. נישא לבתו של רבי אריה לייב בן רבי חנינא ליפא מחמלניק. לאחר נישואיו החל לנהל את בית הדפוס שבבעלות אביו, יחד עם אחיו רבי פנחס מסלאוויטא. בשנת ה'תקצ"ו (1836) העלילו על האחים שפירא שהם הרגו פועל בבית הדפוס, כדי למנוע ממנו להלשין עליהם על הדפסת ספרים מבלי שעברו את ביקורת הצנזורה. בעקבות הפרשה הושמו האחים בכלא של קייב. בקיץ ה'תקצ"ט (1839) נפסק כי כל אחד מהם יולקה 1,500 מלקות ויגורש לסיביר לשארית חייו. לאחר המלקות היה מצבם הגופני של האחים שפירא רעוע, ובמשך 17 שנים הם עברו מבית חולים אחד למשנהו ומבית כלא לבית כלא עד כי בשנת ה'תרט"ז (1856), עקב הכתרתו לצאר, העניק להם אלכסנדר השני חנינה. לאחר שחרורו החל רבי שמואל אבא לנהוג באדמו"רות. נפטר בטפליק בה' באדר א' ה'תרכ"ד. רבי פנחס שפירא רבי אריה לייב מז'יטומיר, חותנו של רבי ברוך הגר מויז'ניץ. רבי חנינא ליפא מז'יטומיר, חותנו של רבי מרדכי מרחמסטריווקה. חתנו רבי גדליה אהרן מליניץ (תקע"ה – ט"ו בשבט תרל"ח). חתנו רבי יעקב יצחק ממקארוב. חתנו רבי פנחס יוסף שפירא בן דודו רבי דב בער מטלוסט. דוד הלחמי, רבי שמואל אבא שפירא מסלאוויטא, חכמי ישראל, תל אביב תשי"ח, חלק א', עמ' רצ"ח, באתר אוצר החכמה (צפייה מוגבלת למנויים)
הפיגוע בשוק הכרמל

הפיגוע בשוק הכרמל היה פיגוע התאבדות שביצע מחבל פלסטיני ב-1 בנובמבר 2004 בשוק הכרמל בתל אביב. שלושה בני אדם נרצחו בפיגוע ולמעלה מ-50 נפצעו. המחבל היה נער בן 15 שגויס על ידי ארגון הטרור החזית העממית לשחרור פלסטין. ב-1 בנובמבר 2004, סמוך לשעה 11:15 בבוקר, פוצץ מחבל מתאבד מטען חבלה סמוך לדוכן ירקות בדרום שוק הכרמל בתל אביב. המטען הכיל חומר נפץ במשקל חמישה קילוגרמים, והוטמן בתוך בקבוק חלב. שלושה בני אדם, שתי נשים וגבר, שמואל לוי, בן 65 מיפו, לאה לוין, בת 64 מגבעתיים, וטטיאנה אקרמן, בת 32 מתל אביב נרצחו בפיגוע ולמעלה מ-50 נפצעו, בהם אחת במצב אנוש, שישה במצב קשה והיתר במצב קל עד בינוני. ארגון הטרור החזית העממית לשחרור פלסטין נטל אחריות לפיגוע, ובהודעתו הוא מסר כי הוא בוצע בתגובה לחיסול בכירים בארגון ול"טבח שמבצעת ישראל בשטחים". בעלי דוכנים בשוק הכרמל טענו כי האבטחה במקום הייתה לקויה. הערכת שירות הביטחון הכללי היא כי המחבל המתאבד יצא ממחנה הפליטים עסכר שבפאתי שכם, נפגש עם סייעניו באבו דיס, מזרחה לירושלים, ומשם המשיך עמם ברכב לתל אביב. משטרת ירושלים קיבלה התראה מדויקת על הימצאות המחבל בעיר 10 דקות לפני הפיגוע. ב-9 בנובמבר הותר לפרסום כי נעצרו שני סייעניו של המחבל. בחקירתם מסרו הסייענים כי הפיגוע תוכנן במקור להתבצע בשגרירות צרפת בתל אביב. כמו כן נמסר כי חומר הנפץ שנשא המחבל יועד לשתי סטודנטיות מאוניברסיטת א-נג'אח שהיו אמורות לבצע פיגוע התאבדות כפול. המחבל זוהה כעאמר אל-פאר, צעיר ממחנה הפליטים עסכר. בארגון החזית העממית לשחרור פלסטין, שנטל אחריות לפיגוע, אמרו כי המחבל היה בן 18, אך במערכת הביטחון אמרו, לעומת זאת, כי הוא היה בן 15. אל-פאר היה בין המחבלים המתאבדים הצעירים ביותר בזמן האינתיפאדה השנייה. איי.פי, אמו של המחבל: אנשים לא מוסריים שלחו את בני, באתר ynet, 1 בנובמבר 2004 איי.פי, אמו של המחבל: אנשים לא מוסריים שלחו את בני, באתר ynet, 1 בנובמבר 2004 אבי כהן, 2 נשים וגבר נרצחו בפיגוע בשוק הכרמל בת"א, באתר ynet, 1 בנובמבר 2004 עלי ואקד, החזית העממית אחראית; "ערפאת גינה הפיגוע", באתר ynet, 2 בנובמבר 2004 אבי כהן וסיגל מגריסו, בשוק טוענים: "האבטחה לקויה, הכוחות איחרו", באתר ynet, 1 בנובמבר 2004 אפרת וייס, המשטרה קיבלה התרעה 10 דקות לפני הפיגוע, באתר ynet, 2 בנובמבר 2004 אפרת וייס, "מטרת הפיגוע בתל אביב היתה שגרירות צרפת", באתר ynet, 9 בנובמבר 2004
אלנה מאוולור

אלנה מֵאָוולוֹר (באנגלית: Elena of Avalor) היא סדרת אנימציה אמריקאית המשודרת בערוץ דיסני החל מה-22 ביולי 2016, ובדיסני ג'וניור ישראל החל מה-23 בדצמבר 2016. הסדרה מהווה ספין אוף לסדרה הנסיכה סופיה הראשונה ומספרת על נערה בת 16 אשר צריכה לשלוט על ממלכתה. אלנה היא נסיכת דיסני הראשונה ממוצא לטיני, זאת לאחר שהנסיכה סופיה מהסדרה האם הוצגה בשגגה ככזו שהיא ממוצא לטיני, דבר שעורר לא מעט ביקורת כלפי הערוץ ואילץ את מנהל הערוץ להתנצל. העונה הראשונה הסתיימה ב-1 באוקטובר 2017 בארצות הברית וב-23 בפברואר 2018 בישראל. ב-11 באוגוסט 2016 הסדרה חודשה לעונה שנייה. העונה החלה את שידוריה בארצות הברית ב-14 באוקטובר 2017. ב-13 בפברואר 2017 הסדרה חודשה לעונה שלישית. אלנה היא נסיכה ממוצא לטיני בממלכת אוולור. כשהייתה בת 16 (כפי שניתן לראות באלנה והסוד של אוולור) הייתה כלואה בתליון של אוולור, לאחר 41 שנים שוחררה על ידי הנסיכה סופיה הראשונה. מאז אלנה עוברת הרפתקאות עם חבריה הטובים, במיוחד עם אחותה, ובמקביל צריכה ללמוד לשלוט על הממלכה. מדיה וקבצים בנושא אלנה מאוולור בוויקישיתוף אתר האינטרנט הרשמי של אלנה מאוולור (באנגלית) אלנה מאוולור, ברשת החברתית פייסבוק אלנה מאוולור, ברשת החברתית אקס (טוויטר) אלנה מאוולור, ברשת החברתית אינסטגרם "אלנה מאוולור", במסד הנתונים הקולנועיים IMDb (באנגלית) "אלנה מאוולור", באתר Rotten Tomatoes (באנגלית) "אלנה מאוולור", באתר דיסני+ סדרות (באנגלית) "אלנה מאוולור", במסד הנתונים הקולנועיים KinoPoisk (ברוסית) "אלנה מאוולור", במיזם "אישים" לתיעוד היצירה הישראלית Princess Sofia Is Not Latina, Says Disney הסדרה של דיסני 'אלנה מאוולור' חודשה לעונה 2 באתר המגזין וראייטי Denise Petski (13 בפברואר 2017). "Elena of Avalor Renewed for Season 3 by Disney Channel". Deadline. נבדק ב-26 באפריל 2017. {{cite web}}: (עזרה)
סיפור סינדרלה: אם הנעל מתאימה

סיפור סינדרלה: אם הנעל מתאימה (באנגלית: A Cinderella Story: If the Shoe Fits) הוא הסרט הרביעי בסדרת סרטי סיפור סינדרלה. הסרט יצא למדיה הדיגיטלית ב-2 באוגוסט 2016, יצא ל-DVD ב-16 באוגוסט 2016 ושודר בטלוויזיה בערוץ Freeform ב-27 בנובמבר 2016. טסה היא נערה אשר אימה החורגת ואחיותיה מעבידות אותה. כשהן באות לתחרות להצגה סינדרלה, טסה מבינה שיש לה מה שדרוש כדי להיות "סינדרלה הבאה". ג'ורג'י אחת מהמאפרות מציעה לטסה לעשות אודישן בתחפושת כדי שלא יזהו אותה. טסה זוכה בתפקיד, ובכך מגשימה את חלומה. סופיה קרסון - טסה ת'ומס לאו - ריד ווסט איימי לואיז וילסון - את'נה ג'זרה ג'סלין - אולימפיה ג'ניפר טילי - דיויין ניקול פורטווין - ג'ורג'י פסקול הסרט שוחרר ב-2 באוגוסט 2016 "סיפור סינדרלה: אם הנעל מתאימה", במסד הנתונים הקולנועיים IMDb (באנגלית) "סיפור סינדרלה: אם הנעל מתאימה", באתר Rotten Tomatoes (באנגלית) "סיפור סינדרלה: אם הנעל מתאימה", תסריט הסרט באתר Scripts.com (באנגלית) "סיפור סינדרלה: אם הנעל מתאימה", במסד הנתונים הקולנועיים KinoPoisk (ברוסית)
מסבך

מִסְבָּך הוא אלמנט הנדסי המשמש בדרך כלל בבניות קלות, גשרים, עגורנים וכלים הנדסיים שונים. מסבך מורכב ממוטות ומחיבורים פרקיים ביניהם המכונים "צמתים" היוצרים משולשים מרחביים יציבים המרכיבים קורות, עמודים או מבנים מרחביים שונים. הרעיון הקונסטרוקטיבי של מסבך הוא יצירת גובה סטטי לרכיב מבני בלי הצורך למלאו בהרבה חומר. לדוגמה, מסבך בעל גובה סטטי מסוים אשר מחליף קורה בעלת אותו עובי יכול להיות קל יותר ואף להגיע למִפְתָח גדול יותר. על קורה הנושאת עומסים פועלים כוחות מומנט היוצרים בה כפיפה. במוטות המסבך יתפתחו בעקבות הפעלת העומס מאמצי לחיצה ומאמצי מתיחה בלבד ולא מאמצי כפיפה. השימוש במסבכים קיים עוד מהבנייה בעת העתיקה. מסבכים נבנו מקרשי עץ לטובת בנייה של מבני מגורים, גשרי עץ וכן פיגומים לבניית מבני אבן. השימוש המשמעותי במסבכים החל עם פיתוח טכנולוגיות הבנייה מפלדה בתחילת המאה ה-19. משצברה המהפכה התעשייתית תאוצה וייצור הפלדה נעשה יעיל ותעשייתי, החלו לבנות בעיקר גשרים ממסבכי פלדה. לקראת סוף המאה נעשה גם שימוש אדריכלי באלמנטים מסוג זה בארמון הבדולח ובמגדל אייפל שנחשב עד היום למבנה קל מאוד באופן יחסי. הבחירה ההיסטורית במסבכים נבעה משני שיקולים עיקריים, הראשון הוא מורכבות החיבור המונוליטי (קשיח). דבר שגרם לכך שבכל חיבור בין שני קרשים למעשה נוצר מפרק, עקב חוסר יכולת של החיבור להעביר כפיפה. הסיבה השנייה היא היכולת לתכנן מבנים לא מסוימים סטטית, שדורשת חישוב מורכב יותר, והכרה מעמיקה יותר של חומרי המבנה וצורת התנהגותם (כגון מודול יאנג של החומר). גשר רכבת עם מסבך קשתי בקנדה גשר פורת' בסקוטלנד דלות חומר במסבכי מגדל אייפל בפריז מגדלי משרדים בהונג קונג הבנויים עם מסבכי ענק כשלד בטלסקופים גדולים נמנעים משימוש בשפופרות סגורות, והן מוחלפות במסבך מוטות מאלומיניום, פלדה או סיבי פחם. כיפה גאודזית בטון מזוין מבנה הנדסי מסבך, באתר אנציקלופדיה בריטניקה (באנגלית)
שודדי-הים: יומן המסע של קפיטן ויליאם לאבר

שודדי-הים: יומן המסע של קפיטן ויליאם לאבר, הוא ספר הרפתקאות לילדים המספר את עלילותיו של ויליאם לאבר (באנגלית: William Lubber), צייד שודדי ים בדיוני, שחי במאה ה-18. "שודדי-הים: יומן המסע של קפיטן ויליאם לאבר צייד שודדי-ים" הוא ספר הרפתקאות לילדים שנכתב בשנת 2006 על ידי הסופר הבריטי דוגלד א סטיר (אנ'). עלילת הספר מבוססת על יומנו (הדמיוני) של שודד הים קפיטן ויליאם לאבר, אשר התגלה בתוך תיבה עתיקה, שהועלתה ממעמקי הים. הספר כרוך באריזה מיוחדת הכוללת, בנוסף לטקסט הכתוב, אוסף של חפצים כגון: "מפת אוצר עתיקה" לפענוח, גלויות ומעטפות, אבקת "זהב" ופיסות בד. הקורא מתבקש לפענח במהלך הקריאה שורה של חידות, תוך שהוא נעזר בערכה הכלולה במארז. הספר תורגם מאנגלית על ידי אריה חשביה, ויצא לאור בישראל על ידי הוצאת שוקן. כחלק מיצירת סיפור הרקע הדמיוני של הספר, כתב הסופר, כי ב-16 באפריל 2006, פורסם בטיימס כי צוללנים גילו תיבה עתיקה, ליד חופי גרנד בנקס בניו פאונדלנד. בתיבה נמצאו יומן מסע, מכתב מסמיואל שוט (Samuel Shute), מושל מסצ'וסטס (שהיה אמיתי ולא בדוי), לקפיטן לאבר, שקית קטנה עם אבקת זהב, דגל שודדי ים שחור, רישום של שודדת-ים ומתחתיו הכיתוב "ארבלה דראמונד, אימת הימים", ספר ניווט ספרדי ופיסה של מפת אוצר שחלק ממנה נתלש. ב-13 בספטמבר 1723 הפליג קפיטן לאבר בספינה "חתול הים" למרדף נועז אחר שודדת הים הפראית ארבלה דראמונד. הוא כתב יומן, בו תיאר את המסע שעבר עם ספינתו בחיפוש אחר השודדת, יחד עם מידע אודות שודדי-ים ויורדי-ים, על ספינות מארצות שונות, ניווט וכדומה. מטרתו העיקרית, מלבד לכידת השודדת דראמונד והעלאתה לגרדום, הייתה מציאת האוצר ששמע כי טמנה, על מנת לפצות את הרבים שנפלו קורבן לאכזריותה. ב-1 ביוני 1726 התחולל קרב בין ספינתה של דראמונד "הרפתקה נועזת" לבין קפיטן לאבר. בעודו כלוא בספינתו לאחר שנלכד בידי השודדת, כתב צוואה ובה ביקש ממי שימצא את תיבתו להשתמש בפרטים שיש בכתב היד שטמן בתוכה, על מנת להביא את דראמונד למשפט, וכן לנסות לאתר את המטמון על פי שני קטעי המפה שהותיר. הצורה בה נכתב ונארז הספר עוררה ביקורת, הטוענת כי מתכונת זו מגישה לילד מוצר "ארוז ומוכן לבליעה" שאינו מעודד אותו לפעילות. דוגלד א סטיר, שודדי-הים : יומן המסע של קפיטן ויליאם לאבר צייד שודדי-ים. בוסטון. מסציוסטס, תל אביב, שוקן שודדי-הים: יומן המסע של קפיטן ויליאם לאבר, באתר OCLC (באנגלית) Captain William Lubber Avast, ye pirate fans! A bounty of tales afloat דוגלד א סטיר, שודדי-הים: יומן המסע של קפיטן ויליאם לאבר, צייד שודדי-ים, בוסטון, מסצ'וסטס: המרדף אחר שודדת-הים הנועזת, תל אביב: שוקן, 2006-01-01, מסת"ב 9789651907234 שודדי-הים: יומן המסע של קפיטן ויליאם לאבר צייד שודדי-ים הידיעה על הפרסום היא חלק מן העלילה וכמובן לא הייתה ולא נבראה. קובי ניב, ‏לא לזוז, זה שוד!, באתר גלובס, 10 בדצמבר 2007
משה שוהם

רבי מֹשֶׁה שׁוֹהַם מִדּוּלִינָה (בסביבות ה'ת"ק, 1739/1740 – כ"א בתשרי ה'תק"ף, אוקטובר 1819 (בערך)). היה רב, מקובל וצדיק חסידי, תלמידם של הבעל שם טוב ושל המגיד מזלוטשוב. נולד לרבי דן מבראד, תלמיד הבעל שם טוב. בילדותו התחנך בבית הבעש"ט ואחרי פטירתו נסע אל רבי יחיאל מיכל מזלוטשוב ומאוחר יותר אף השתדך עמו. לאחר נישואיו התמנה לרב בדולינה. חיבר שלשה ספרים: "דברי משה" על התורה, "שרף פרי עץ חיים" בענייני קבלה, "אמרי שהם" על מסכתות כתובות, קידושין ובבא מציעא. נפטר בכ"א בתשרי ה'תק"פ או ה'תקפ"א, ויש המאחרים לשנת תקצ"ב. ילדיו הידועים הם ארבע, ומהם יצאו כמה משפחות מפורסמות; שהם, גרינבערג, פיקסלר, ואיינהורן. רבי שמואל שהם, מדפיס ספרי אביו. רבי דן שהם. חתנו רבי נחמן גרינבערג זצ"ל ששימש ברבנות בעיר מיידאן. רבי ישראל, אב בית דין וורצקי. בת שנשאה לחתנו רבי יצחק מראדוויל בן המגיד מזלוטשוב. ספרו דברי משה, באתר היברובוקס. ספרו אמרי שהם באתר היברובוקס. ספרו שרף פרי עץ חיים באתר היברובוקס. כך נראה מהסכמת ממלא מקומו בדולינה, רבי דוד ב"ר מנחם מנדל כ"ץ, מתאריך י"א באייר תקפ"א, על הספר "בית הלוי", בו הוא כותב שנתמנה לרב כחצי שנה קודם לכן. מליצי אש, חלק ג', עמ' 89, אות תרט"ו
משה שהם

האם התכוונתם ל... משה שהם (פרופסור) – פרופסור להנדסת מכונות בטכניון משה שהם (שטיינפלד) – איש ציבור ובעל בית דפוס משה שוהם – רב, מקובל וצדיק חסידי, תלמידם של הבעל שם טוב ושל המגיד מזלוטשוב
פרידריך גוטליב קלופשטוק

פרידריך גוטליב קלופשטוק (גרמנית: Friedrich Gottlieb Klopstock; סביבות 2 ביולי 1724 – סביבות 14 במרץ 1803) היה משורר גרמני. סגנון עבודתו הוא בתפר שבין תנועת הסער והפרץ הגרמנית בעיקרה, לבין השירה הקלאסית יותר, שזוהתה עם הסגנון הצרפתי. קלופשטוק נולד בקוודלינבורג שבמרכז גרמניה כבנו הבכור של עורך דין. ב-1745 החל ללמוד תאולוגיה באוניברסיטה ביינה, שם כתב לראשונה שורות מתוך יצירתו החשובה, המשיח. ב-1746 עבר ללמוד באוניברסיטה בלייפציג, שם החל להתפרסם בזכות כמה עבודות חשובות שלו, בעיקר בתחום 'שירי ההלל'. מאוחר יותר עזב את לימודיו באוניברסיטה והחל ללמד כמורה פרטי. ב-1754 נישא למרגרטה מולר, שכונתה 'קידלי', והייתה נושא לכמה משירי ההלל שלו בהמשך. שמחתם של בני הזוג לא ארכה זמן רב, ומולר נפטרה ב-1758. קלופשטוק פרסם לאחר מכן כמה דברים שכתבה אשתו המנוחה. ב-1773 סיים קלופשטוק את יצירתו החשובה, 'המשיח'. ב-1775 ניפגש קלופשטוק עם גתה, הסופר הצעיר והמוכשר באותם ימים. לאחר מכן עבר להתגורר בהמבורג שם חי עד סוף ימיו. הוא נישא שם בשנית בגיל 67, ולא עסק בפעילות ספרותית. במהלך שנים אלו הוא גילה התעניינות ערה בכל הקשור לפוליטיקה העולמית (מלחמת העצמאות האמריקאית והמהפכה הצרפתית). קלופשטוק היה הנציג המובהק של התרבות הגרמנית שקדמה לדור ה'סער והפרץ'. מבחינה זו, ניתן לראות את הפגישה בינו לבין יוהאן וולפגנג פון גתה, שהתקיימה ב-1775, כנקודה סמלית ומכוננת. הנושאים בהם עסק קלופשטוק לא היו אותם נושאים שעניינו את דור המשוררים והסופרים שהגיעו אחריו. עם זאת, היחס אל קלופשטוק היה אמביוולנטי. גתה ופרידריך שילר העריכו את עבודתו מאוד, והודו כי הושפעו ממנו רבות. אכן, מבחינת הקצב הפנימי ועוצמת הביטוי שבשיריו, נראה כי היה קלופשטוק דמות מופת גם עבור התנועות שקמו אחריו - 'הסער והפרץ' והתנועה הרומנטית. כך למשל, בסימפוניה השנייה של גוסטב מאהלר, התחייה, הטקסט שמושר על ידי המקהלה בפרק האחרון, הוא עיבוד של הטקסט של קלופשטוק (מתוך 'Die Auferstehung', 'התחייה'). פרידריך גוטליב קלופשטוק – על שפת השירה (מגרמנית: יפתח הלרמן-כרמל), דחק - כתב עת לספרות טובה, כרך ו', 2016. פרידריך גוטליב קלופשטוק – על הפואטיקה (מגרמנית: בת-שבע דורי-קרלייה), דחק - כתב עת לספרות טובה, כרך ח', 2017. פרידריך גוטליב קלופשטוק – על השירה הקדושה וכתבים אחרים (מגרמנית: ידי אורן, יפתח הלרמן-כרמל, בת-שבע דורי-קרלייה), דחק, 2019. מדיה וקבצים בנושא פרידריך גוטליב קלופשטוק בוויקישיתוף הספרים של פרידריך גוטליב קלופשטוק, באתר "סימניה" פרידריך גוטליב קלופשטוק, באתר אנציקלופדיה בריטניקה (באנגלית) כתבי פרידריך גוטליב קלופשטוק בפרויקט גוטנברג (באנגלית) פרידריך גוטליב קלופשטוק, באתר "Find a Grave" (באנגלית) פרידריך גוטליב קלופשטוק (1724-1803), דף שער בספרייה הלאומית פרידריך גוטליב קלופשטוק, באתר MusicBrainz (באנגלית) פרידריך גוטליב קלופשטוק, באתר Discogs (באנגלית)
אינטרמצו (פירושונים)

המונח אינטרמצו משמש בעיקר במוזיקה – יצירה מוזיקלית קצרה ובסגנון חופשי, מיניאטורה, שנועדה להופיע בין יצירות ארוכות יותר. האם התכוונתם ל... אינטרמצו (סעודה) – מנת ביניים, מנקה חך, דוגמת סלרי ברומא העתיקה וסורבה בעת החדשה אינטרמצו - כינוי להמנון בוסניה והרצגובינה, ניתן לו על שם הלחן הנקרא בשם זה אינטרמצו (ספרות) – כינוי ליצירה ספרותית קצרה ובסגנון חופשי משמשת באומנות הבמה ובמחזאות אינטרמצו (סרט, 1939) – סרט קולנוע עם אינגריד ברגמן ולסלי הווארד
ארבעטער פריינד

אַרְבֶּעטֶער פְרַיינְד, נכתב גם ארבייטער פריינד (ארבייטער פריינד – "חברו של הפועל") היה שבועון ביידיש שיצא לאור בלונדון והיה ביטאון השמאל הרדיקלי. הוא נוסד ב-1885 על ידי מוריס וינצ'בסקי. אחרי ששאול ינובסקי היגר לארצות הברית ב-1894 התמנה וולף וס לעורך העיתון ב-1895 וב-1898 מילא תפקיד זה רודולף רוקר (גרמני לא-יהודי שהשקיע עצמו בחיי התרבות הרדיקלית ביידיש באיסט אנד של לונדון). בשבוע חג המולד ב-1902 נפגשה ועידה של אנרכיסטים בלונדון, ובראש סדר היום שלה היו שני נושאים: חיבור כל הקבוצות האנרכיסטיות היהודיות באזור לפדרציה יהודית אנרכיסטית. פתיחה מחדש של ארבעטער פריינד. ב-1903 התחיל העיתון ארבעטער פריינד לצאת לאור בהנהלת קבוצת ארבעטער פריינד ובעריכתו של רודולף רוקר כביטאונה של הפדרציה של קבוצות אנרכיסטיות דוברות יידיש בבריטניה ובפריז. ב-1914, עם פרוץ מלחמת העולם הראשונה, אסרה הממשלה הבריטית על הוצאת העיתון. הקהילה הלונדונית האנרכיסטית דוברת יידיש לא התאוששה אחרי המלחמה והמהפכה הרוסית. רבים מחבריה השתלבו בתנועה הציונית, תנועת העבודה או בתנועות הקומוניסטיות. ב-1918 גורש רוקר להולנד. אברהם פרומקין שלום שוורצבארד דוד אדלשטט מדיה וקבצים בנושא ארבעטער פריינד בוויקישיתוף